als_Latn dik_Latn azb_Arab
Tashmë shumë shpejt Durrësin nuk do i referohemi si qyteti bregdetar, por si qyteti i betonit dhe e gjithë kjo falë dorës së lëshuar të Vangjush Dakos. Tashmë nuk do betonizohen vetëm rrugët dhe bregu i detit, lagjet, por edhe hyrjet e pallatit do shtohen me nga një “kuti” të madhe betoni, duke zënë edhe rrugën.
Kështu një qytetar ka shkuar pranë JOQ:
Përshëndetje JOQ! jetoj në Durrës në lagjen numër 5, më shqetëson fakti që më është përgjysmuar hyrja për në pallat por edhe është shumë e shëmtuar. Personi që ka bërë shtesën jeton në katin e 4 dhe këtë shtesën e ka bërë për ta bërë garazh makinë, athu se ne tjerët nuk do donim që t’kishim nga një garazh personal, por kjo është një hapësirë publike dhe u përket të gjithëve njëlloj. Jemi ankuar të gjithë për këtë, erdhi “i plotfuqishmi” i lagjes i shoqëruar me kryetarin e komunës dhe përgjigja e tyre ishte që me pak fjalë nuk kemi fuqi t’ia prishim këtë ndërtim edhe pse është fare pa leje. Ky tipi që ka ndërtuar këtë thotë që jam kushëri i Sali Berishës dhe me këto fjalë në ajër ia hodhi”, përfundoi qytetari.
als_Latn als_Latn als_Latn